recursal/SuperWikiNEXT-32B huggingface dataset:
Signum in insula Raarsa, ubi multi Sabbatum die Solis observant: "Quaesumus ut area lusoria die Solis non utamini."
**Sabbatum in religione Christiana** varia, secundum confessionem, significat. Observantiae sabbati discerni possunt traditiones tres:

* Sabbatum die Saturni observatum, sicut est in religione Iudaica, e.g. in Ecclesia Adventistarum Septimi Diei
* Sabbatum die Solis observatum, praecipue apud Puritanos Britanniae et Americae Septentrionalis
* Sabbatum non observatum, saepe interpretationis typologicae notionis Sabbati causa

Ad hoc Latine *sabbatum* vel *sabbata* (pl.) aliquando ut synonynum *diei Saturni* usurpatur, exempli gratia, apud Suetonium: "Diogenes grammaticus, disputare sabbatis Rhodi solitus, venientem eum, ut se extra ordinem audiret, non admiserat ac per servolum suum in septimum diem distulerat."[1] In aliquibus linguis Europaeis verba derivata ex Latino *sabbatum* vel Graeco Σάββατον pro *die Saturni* absolute adhibentur, exempli gratia, Hispanice *sábado*, Italiane *sabato*, Francogallice *samedi* (ex sermone vulgari *\*sambati dies*), Theodisce *Samstag*,[2] Russice суббота *subbota*, Graece hodierne Σάββατο.

Notae
-----

1. ↑  Lewis & Short, s.v. "sabbatum"; Suetonius, libri de Tiberio capitulo 32.
2. ↑  In nonnullis autem regionibus dicitur *Sonnabend* (i.e. *vesper (antecedens diem) Soli*) vel *Satertag* (i.e. *dies Saturni*).

Nexus externi
-------------

* De vocabulo apud Lewis et Short, Du Cange, et *Dictionary of Medieval Latin from British Sources*
**Regula** sive **thema** sive **situs lusuum** ( v.e. custodiae, urbes, pura) ad prima tracta ludi scaccorum pertinet. Ludus enim dividitur in partes tres, quarum de prima iam diximus, secunda "gradus medius ludi" appellari potest et tertia "exitus" sive "gradus extremus". 

Regula Dominae Peditis sic describitur:

"Ante Reginam debes producere primam".

Exempla regularum inveniuntur in codice manuscripto Gottingae. Hic Defensio Damiani descripta est:

"*Prima Regula*. Ludet dominatio vestra pedonem regis ad quatuor punctos numerando de domo regis: et si adversarius idem luserit, ludite equitem regis ad iii p. estulti regis: et si custodierit pedonem cum pedone stulti regis, accipite suum pedonem cum equite: et si accipit cum pedone, date ei scacum cum regina ad iiii p. rochi sui regis: et si se coperuerit cum pedone equitis, accipite pedonem sui regis et date scacum pro rocho: et si non se coperuerit et luserit ad ii p. sue habitationis, accipite eundem pedonem et dicite scacum."

Regula autem Anglica hoc modo definita est: "Ludus magnae defensionis".

Regularum genera multa sunt et saepe mutantur. Hic ostendimus aliqua:

* impetus: lusor lacessere adversarium solet (e.g. Impetus Torre).
* gambetta: lusor calculum, plerumque peditem, capturae tradet ut citius calculos educat (e.g. Gambetta Regis).
* controgambetta: gambetta a Nigro luditur.
* defensio: regula a Nigro luditur (e.g. Defensio Francogallica).
* ludus: sic appellantur regulae vetustae (e.g. Ludus Scoticus).
* systema: lusor calculos movet in sedes iam statutas (e.g. Systema Londinensis).

Bibliographia
-------------

* Yasser Seirawan, *Winning Chess Openings*. Everyman Chess, 2003. ISBN 1-85744-349-7

Nexus interni
-------------

* Defensio Francogallica
* Impetus Torre
* Gambetta Regis

1. ↑  H.J.R. Murray, A History of Chess, Oxford, Clarendon Press, 1913, p. 782
2. 1 2 3  Thomas Hyde, Mandragorias seu Historia Shahiludii, Oxonii, MDCXCIV, cap. VII, p. 154
3. 1 2  H.J.R. Murray, A History of Chess, Oxford, Clarendon Press, 1913, p. 472
4. 1 2  Göttingen MS, in Murray, A History of Chess, p. 783
|  |
| --- |
| Airbus SE |
|  |
| **Fundata** | 10 Iulii 2000 |
| **Dissoluta** | {{{dissolutus}}} |
| **Praetorium** | Toulouse, France |
| **Dux** | Thomas Enders

 |

**EADS** Anglice ***E**uropean **A**eronautic **D**efence and **S**pace Company* (forsitan **Societas aeronautica defensioni apparando atque spatio explorando Europaea**) est societas vel complexus fabricatorius qui res fabricat quae ad aeronauticam et defensionem militarem et explorationem cosmi spectant. Sedes societatis Monaci atque Lutetiae est. 

Anno 2005° 113 000 homines ibi laboraverunt in plus septuaginta fabricandi locis. Pretium omnium mercium venditarum anno 2005° fuit 34,2 milliarda Euronorum. Pretium ad bursam societatis est omne 18 milliarda Euronorum. Societas Daimler-Chrysler habet 22,5 centesimas partes capitalis et res publica Francogallica etiam 22,5 %.

Ad complexum plures divisiones ut dicunt pertinent, quarum in una *Airbus* appellata laophora aerea fabricantur.

Notae
-----

1. ↑  "Airbus Group pose la première pierre du nouveau siège près de Toulouse". Libération. 2014-01-14
Regum Urartaeorum arx in litore Vani lacus
**Urartu** vel **Regnum Urartaeum** fuit antiqua civitas Orientis medii, in planitie elevata Armenia orta. A saeculo XIII a. C. n. Urartu ut gentium foedus notum est, a saeculo IX ut regnum, quod Assyriam saeculo VIII vincit. Post saeculum VI vestigia regni Urartaei absunt. Caput regni in litore Vani lacus sita erat, ubi arx magna et inscriptionum collectio servatae sunt.

Regnum Urartaeum circa annum 800 a.C.n. cum territorium maximum possideret
*Urartu* est nomen Assyriacum, nomini *Araratus* conexum; nomen populi vel civitatis indigenum *bi-a-i-na* fuisse videtur. Lingua Urartaea non Indoeuropaea et linguae Hurricae cognata est, sed gens Urartaea populo Armeniorum quadam parte propinqua fuit; populi Urartu regno dissoluto linguam mutare videntur.

Notae
-----

1. ↑  Maximi Pallotino recensio in Verbum Domini, volumes 38-39, 1960, p, 42-43; R. Corneli aliorumque *Commentarius in Isaiam prophetan*, vol. 1, Parisiis 1922, p. 681 (Textus apud *Google Books*). Cf. et Triticum urartu.
2. ↑  Adiectivum *Urartaeus* vide: Pallotino, ibidem; Hugonis Winckler *De inscriptione Sargonis regis Assyriae...*, Berolini 1936, p. 12 (Textus apud *Google Books*); *Orientalia*, vol. 42, 1973, p. 5. Cf. binomen *Trechus urartaeus*.

Nexus externi
-------------

|  |  |
| --- | --- |
|  | **Situs geographici et historici:** *Locus*: 38°30′0″N 43°20′33″E • Pleiades • Treccani • Большая российская энциклопедия • Encyclopædia Britannica |
**Regnum Westphaliae** anno 1807 post Borussiam et Russiam a Franciae exercitu victas iussu Napoleone I iussu conditum est. Post clades Napoleonis anno 1813 a militibus alligatis expugnata et dissoluta est.

**Königreich Westphalen**  

**Royaume de Westphalie**  
| 

|  |  |
| --- | --- |
|  |  |
| (Vexillum) | (Insigne) |

 |
|  |
| Linguae publica | Germanica et Francogallica |
| Caput | Cassala |
| Rex | Hieronymus Napoleo |
| Area | 37.883 (1807-09)
63.652 (1810)
45.427 (1811-13) km² |
| Incolarum numerus | 1.950.724 (1809)
plus quam 2.600.000 (1810)
2.065.970 (1812) |
| Dies conditionis  | 7 Decembris 1807 |
| Nummus | Francicus Westphalicus |

Historia
--------

Regnum Westphaliae anno 1808/1810
Regnum Westphaliae anno 1812
Cum post Pacem Tilsae signatam tota quasi Germania a Francicis regnaretur, Napoleo e regionibus diversis, praecipue e partibus ad occidentem ripam Albis fluminis sitis, quae antea ad Borussiam pertinuerant, novum regnum formavit, quae exemplum esset civitatis bene administratae. Regnum fuit sodalis Confoederationis Rhenanae Rex novae civitatis Hieronymus Bonaparte, frater minor Napoleonis factus est, caput Cassala erat. Hieronymus re vera nitebatur, ut incolis dona novi temporis praeberet. Nam servitum abolevit et constitutionem dedit, qua Trias politica inducta et parlamentum conditum est. Praeterea Iudaeis iura aequalia data sunt. Sed tamen Hieronymus omnibus rebus - praesertim externis fratri Napoleoni subiectus erat. Semper pecuniam et milites bellis Napoleonis tradere coactus est. Quare minus ad progressus regni mansit. Anno 1810 fines regni aucti sunt, cum totum paene Regnum Hannoveranum ei adiectum est, anno 1812 autem litora Maris Germanici et Osnabruga ad Franciae traditae sunt.

Finis Regni
-----------

Anno 1812 milites rege duce Expeditioni Russicae interfuit. Napoleone in Russia et Pugna Lipsiensi victo exercitus Russicus regnum occupavit et die 29 Octobris 1813 dissolvit. Consilio Vindobonensi fines regni inter civitates Germaniae divisae sunt.

Nexus externi
-------------

* Textus constitutionis Regni Westphaliae (lingua Theodisca)

Notae
-----
|  |  |
| --- | --- |
|  | **Cave: notitiae huius paginae nec praescriptiones nec consilia medica sunt.** |

Compositio psychotropicarum medicamentarum
**Psychopharmacologia** est subdisciplina pharmacologiae quae explorat effectus substantiarum activarum in systemate nervoso centrali et peripherico, item quod conscientia psychica, perceptio, cogitatio, affectus animi, et mores humanis animaliumque moderentur. Nomen a verbis Graecibus *ψυχή* 'anima', *φάρμακον*, 'remedium' et *λόγος* 'sermo', 'verbum' derivatur. Verbum psychopharmacologiae ergo significat "sermo remediorum animae". 

Substantiae psychoactivae sunt de origine plantarum, protistorum, bacteriorum, archaeorum, fungorum vel animalium atque de origine artificiose. Varia substantiarum psychoactivarum artis morborum mentis extenuandorum vel curandorum genera a medico praescribi possunt; alia autem, sicut cannabis, lege in nonnullis dictionibus prohibentur.

Chemica signa dare
------------------

Per neurotransmissorum et hormonum sermo chemicus inter neura de neuris signa dantis (praesynapsis) ad neura accipienta (postsynapsis) accedit, qui substantiis activis mutari possit. 

### Neurotransmissores

In **systemate nervoso centrali et peripherico** nuntii sermonis huius chemici neurotransmissores appellantur. Ii in duas categorias mensura dividuntur: Neurotransmissores parvarum molecularum (e.g. dopaminum, GABA, serotoninum) et neuropeptidorum (maiorum, e.g. substantia P, anglice: *substance P*).

De substantiis
--------------

Pharmacologia effectibus substantiorum studet, prime igitur "substantiae" non "medicamenta" utuntur. 
Substantiae cum effectu quidem per exemplum sunt: 

* substantiae adversus imminutionum animi (substantiae "antidepressivae")
* substantiae antipsychoticae
* alcohol
* substantiae alucinatoriae

Bibliographia
-------------

* Meyer, J.S.; Quenzer, L.F. (2005). Psychopharmacology: Drugs, The Brain, and Behavior. Sunderland, MA: Sinauer Associates. ISBN 0-87893-534-7 **(Anglice)**
*Argopecten irradians* vivus

---

**Animalia** — Mollusca

Classis : Bivalvia   
Subclassis : **Pteriomorphia**   
   
Subdivisiones: Ordines7 (5 exstantes). *Vide commentarium.*

**Pteriomorphia** (a verbis Graecis πτερίον 'pinnula' + μορφή 'forma') sunt Bivalvium phyli Molluscorum subclassis, quae praeter ordines Arcoida, Mytiloida, Ostreoida, Pterioida, aliquas familias exstinctas et fortasse basales continet, sicut Evyanidas, Colpomyidas, Bakevelliidas, Cassianellidas et Lithiotidas.

Pteriomorphia, quae olim, quod branchias lamelliformes habent, *lamellibranchiata* nuncupabantur, epibenthica sunt, id est, in fundo vivunt. Nonnulla, quia pedes minutos habent, bysso ad substratum adfiguntur. Margines pallii non conligantur. Branchiae, quae saepissime magnae sunt, in pascendo adiuvant. Qui grex notissimas utilissimasque comprehendit molluscorum familias, quae sunt hae: Mytilidae, Pectinidae, Pinnidae, Ostreidae.

Ordines subclassis Pteriomorphium
---------------------------------

* Arcoida
* Cyrtodontoida†
* Limoida
* Mytiloida
* Ostreoida
* Praecardioida†
* Pterioida

Notae
-----

1. ↑  Barnes 1982: 430.

Bibliographia
-------------

* Barnes, Robert D. 1982. *Invertebrate Zoology.* Philadelphiae: Holt-Saunders International. ISBN 0-03-056747-5.

Nexus externi
-------------

|  |  |
| --- | --- |
|  | **Situs scientifici:**  • ITIS • NCBI • Encyclopedia of Life • WoRMS: Marine Species • 243989 Fossilworks |
Herbie Hancock anno 2006.
**Herbie Hancock**, nomine officiali *Herbert Jeffrey Hancock*, est clavilista et compositor musicus Americanus a Sicago oriundus, die 12 Aprilis anno 1940 natus, qui ab annis 1960 industrius est in musica jazz, cui elementa ex soul, rock, funk, disco, denique hip hop attulit. Multa ex musicis quae composuit operibus exempla ad imitandum facta sunt, sicut "Watermelon Man", "Cantaloupe Island", "Maiden Voyage". 

Herbie Hancock anno 1962 in quinticinium novum Militis Davis conductus est. In quo grege in gratiam populi venit. Deinde initio annorum 1970 Hancock cum grege suo *Mwandishi* — Herbie Hancock suahelice — tria alba experimentalia confecit. Quod genus musicum auditorum multitudini parum placuit. Itaque Hancock capto consilio, ut aliquid popularius faceret, musicae funk operam dedit. Postea annis 1970 Hancock in musica etiam magis commenrciali versatus est. Fine annorum 1970 Hancock gregem V.S.O.P. constituit, reapse quinticinium illud Militis Davis renatum, excepto quidem Davis, cui Freddie Hubbard trompator successit. Hancock per decennia cursum suum tenet. Etiam decet mentionem fieri eorum conatuum, quos annis proximis fecit musicam jazz et artem hip hop inter se copulaturus.

Bibliographia
-------------

* Hancock, Herbie & Dickey, Lisa (2014) *Possibilities.* New York: Viking.

Nexus externi
-------------

* Pagina domestica
Wikidata Ictinus
Res apud Vicidata repertae:
*Nativitas*: 5. saeculum a.C.n.; Athenae antiquae  
*Obitus*: unknown value; Athenae antiquae  
*Patria*: Athenae antiquae  

**Officium**

*Munus*: architectus  

Parthenon
**Ictinus** (Graece: Ἰκτῖνος) fuit unus Graeciae antiquae architectus praestantissimus. De eius origine ac anno natali nihil notum est. Una cum Callicrate Parthenon in Acropoli Athenarum aedificavit (Tempus exstructionis: ab anno 448/47 a.C.n. usque ad annum 438/37 a.C.n.). Quatenus Phidias, qui Plutarcho teste toti Acropoleos renovationi praefuit, architecturam horum operum praestituerat, incertum est. Secundum Vitruvium Ictinus (una cum *Carpione* quodam alioqui ignoto) de hoc opere librum edidit. Alia opera erant Telesterium Eleusine et Templum Apollinis ad Bassas. Quo anno mortuus sit nescitur. Ictinus res in aedificando novas fovisse videtur varios stilos coniungens: Parthenon ordinis Dorici zophoro ordinis Ionici ornavit et templum ad Bassas omnibus tribus ordinibus instruxit.

Bibliographia
-------------

* Walter Hatto Groß: *Iktinos* In: Konrat Ziegler / Walther Sontheimer (Ed.): Der Kleine Pauly. Lexikon der Antike. Vol. 2. Stuttgardiae 1967, Coll. 1361–1362.
Wikidata Petrus Semënov-Tjan-Šanskij
Res apud Vicidata repertae:
*Nativitas*: 2 Ianuarii 1827; Ryazanka, Lipetsk Oblast  
*Obitus*: 26 Februarii 1914; Petropolis  
*Patria*: Imperium Russicum  

**Officium**

*Officium*: member of the State Council of the Russian Empire  
*Munus*: explorator, statistician, geographus, botanista, entomologus, art collector, art historian  
*Patronus*: Central Statistics Committee
**Familia**

*Genitores*: Q28500538;   
*Proles*: Andrey Semyonov-Tyan-Shansky, Dmitry Semyonov-Tyan-Shansky, Benjamin Semyonov-Tyan-Shansky, Valere Tian, Q115787527  

**Memoria**

*Laurae*: Ordo Alexandri Nevensis, Pour le Mérite for Sciences and Arts order, Founder’s Medal, Ordinis Sanctae Annae classis prima, Ordo Aquilae Albae, Ordinis Sancti Stanislai classis prima, Ordinis Sancti Vladimiri classis quarta, Order of St. Vladimir, 3rd class, Ordinis Sancti Vladimiri classis secunda, Ordinis Sancti Vladimiri classis prima, Ordo Sancti Andreae, Carl-Ritter-Medal, Order of St. Vladimir, Ordo Alexandri Nevensis, Order of Saint Stanislaus, Ordo Meriti gratia, Order of Saint Michael, Order of Philip the Magnanimous, Order of the Iron Crown, Order of Franz Joseph, Ordo Danicus, Ordo de Stella Polari, Ordo Leopoldi, Ordo Leonis Nederlandici, Ordo Salvatoris, Order of the Immaculate Conception of Vila Viçosa, Order of Saints Maurice and Lazarus, Order of the Crown of Italy, Order of the Star of Ethiopia, Order of the Iron Crown  
*Sepultura*: Smolenskoye Orthodox Cemetery  

**Petrus Petri filius Semënov,** qui anno 1906 recepit nomen **Semënov-Tjan-Šanskij** (Russice Пётр Петрович Семёнов-Тян-Шанский, tr. *Pëtr Petrovič Semënov-Tjan-Šanskij*; natus die 2 Ianuarii 1827 in vico *Rjazanka* nunc regionis Aquitilietanae Russiae, mortuus die 26 Februarii 1914 Petropoli), fuit geographus, botanista et statisticus Russicus, socius honoratus Academiae Scientiarum Petropolitanae ab anno 1873, vicarius praefecti Societatis Geographicae Russicae ab eodem anno, socius Consilii Publici Imperii Russici ab anno 1897.

Andreas Semënov-Tjan-Šanskij(ru), Horatii interpres, filius eius fuit.

  

Siglum eius nominibus botanicis subscriptum est "**Semen.**" (apud IPNI reperiendum)

Notae
-----

1. ↑  *Tjan-Šanskij* (i.e. "Tianshanensis") ad nomen *Semënov* additum est quia ille ad explorationem Tian Schan montium in Media Asia multo contribuit cum annis 1856–1857 ibi expeditionem fecit.
2. ↑  Calendario Iuliano, scilicet 14 Ianuarii Gregoriano.
3. ↑  Calendario Iuliano, scilicet 11 Martii Gregoriano.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Petrum Semënov-Tjan-Šanskij** spectant. |

|  |  |
| --- | --- |
|  | **Lexica biographica:**  • Большая российская энциклопедия • IPNI • Deutsche Biographie |

* Pagina de Petro Semënov-Tjan-Šanskij *Encyclopaediae Sovieticae Magnae* editionis tertiae **(Russice)**
*Haec pagina icones sacras Christianas tractat. Si sensum latiorem quaeritis, vide paginam de imagine.*
"Mater Dei Volodimiriensis", Constantinopoli sub annum 1100 picta, icon Ecclesiae Orthodoxae Russicae sacra. Haec icon Mariam cum puero demonstrans etiam in occidente valde nota est.
**Īcōn** (ŏnis, *f.*; Graece εὶκών 'imago') est sacra imago ecclesiarum orientalium, imprimis Orthodoxarum Ritus Byzantini. Quae plerumque in ligno pictae theologiae ac pietati ecclesiarum orientalium magni momenti sunt. Finis iconum est, ut reverentiam suscitent et propiorem communionem inter spectatorem et spectatum efficiant, per spectatum autem etiam cum Deo. Icones, etsi in ecclesiis Orthodoxis neque artificia neque ornamenta habentur, tamen sunt pars illustris artis Byzantinae.

Etiam ecclesiae orthodoxae orientales, sicut Ecclesia Orthodoxa Coptorum et Ecclesia Apostolica Armena, icones venerantur; non autem Ecclesia Orientis Syrorum. In iconibus Copticis sentitur vis artis Aegyptiacae antiquae.

Nexus interni
-------------

* Iconoclastia - Deletio iconum
* Iconolatria - Veneratio iconum
* Iconographia - Interpretatio scientifica sacrarum imaginum et inconum
* Iconostasis - Paries iconibus repleta, qui in ecclesiis Orthodoxis presbyterium a spatio fidelium separat
* Icon (Computatrum) - Pictogramma computrale
* Idololatria
* Imago
* Imagines piae
* Imago thaumaturga

Nexus externi
-------------


|  |  |
| --- | --- |
|  | **Vicimedia Communia** plura habent quae ad **icones** spectant. |

* De iconis in situ Ecclesiae Orthodoxae in America **(Anglice)**
* Успенский Л.А. Богословие иконы Православной Церкви (Uspenskij, L. A. Theologia iconum Ecclesiae Orthodoxae) **(Russice)**
* Πατήρ Σταμάτιoς Σκληρής, «Η θεολογία της εικόνος» (Pater Stamatius Scleres, Theologia iconis) **(Neograece)**
Wikidata Constantia de Altavilla
Res apud Vicidata repertae:Constantia de Altavilla: imagoConstantia de Altavilla: imago
*Nativitas*: 2 Novembris 1154; Panormus  
*Obitus*: 27 Novembris 1198; Panormus  
*Patria*: Regnum Siciliae  

**Officium**

*Officium*: Regina  
*Munus*: Monarcha, Consors  

**Familia**

*Genitores*: Rogerius II (Rex Siciliae); Beatrice of Rethel  
*Coniunx*: Henricus VI  
*Proles*: Fridericus II  
*Familia*: Hauteville family
**Memoria**

*Sepultura*: Tomb of Constance of Sicily, Holy Roman Empress  

**Insignia heraldica**

Constantia de Altavilla: insigneConstantia de Altavilla: insigne
**Constantia de Altavilla** (nata post diem 26 Februarii 1154; mortua die 27 Novembris 1198), fuit filia regis Rogerii II Siciliae. Die 29 Octobris 1184 Augustae Vindelicorum Henrico (duci Sueviae, filio imperatoris Friderici I) desponsata est; matrimonium Mediolani die 27 Ianuarii 1186 celebratum est. Anno 1191 Constantia a cognato Tancredo, qui regnum Siciliae usurpaverat, Salerni capta est. Marito Henrico (qui anno 1190 imperator factus erat) filium Fridericum, imperatorem futurum, Aesi die 26 Decembris 1194 peperit.

Notae
-----

1. ↑  Dies obitús patris. Dies nativitatis Constantiae incertus est.

Bibliographia
-------------

* Walter Frölich, "The Marriage of Henry VI and Constance of Sicily: Prelude and Consequences" in *Anglo-Norman Studies* vol. 15 (1992)
* Theo Kölzer, "Costanza d'Altavilla, imperatrice e regina di Sicilia" in *Dizionario biografico degli Italiani* (Romae: Treccani, {{{4}}})
* Th. Kölzer, *Urkunden und Kanzlei der Kaiserin Konstanze, Königin von Sizilien*. Coloniae, 1983
* Carla Maria Russo, *La Sposa Normanna*. Edizioni Piemme, 2004
* Mary Taylor Simeti, *Travels with a Medieval Queen*. 2001. ISBN 978-0-374-27878-6 [opus partim mythistoricum sed utile]

Pinacotheca
-----------

* Henricus VI cum uxore Constantia de Altavilla. Petrus de Ebulo, Liber ad honorem AugustiHenricus VI cum uxore Constantia de Altavilla. Petrus de Ebulo, *Liber ad honorem Augusti*
* Constantia Salerni a militibus Tancredi capta. Petrus de Ebulo, Liber ad honorem AugustiConstantia Salerni a militibus Tancredi capta. Petrus de Ebulo, *Liber ad honorem Augusti*

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Constantiam de Altavilla** spectant. |
Wikidata Hanna Tetteh
Res apud Vicidata repertae:Hanna Tetteh: imagoHanna Tetteh: imago
*Nativitas*: 31 Maii 1967; Partiscum  
*Patria*: Gana  

**Officium**

*Officium*: Minister for Foreign Affairs, Minister for Trade and Industry, Member of the 6th Parliament of the 4th Republic of Ghana, Member of the 3rd Parliament of the 4th Republic of Ghana  
*Munus*: legatus, Causidicus, politicus  

**Consociatio**

*Factio*: National Democratic Congress  
*Religio*: Religio Christiana
**Hanna Serwaa Tetteh** (nata die 31 Maii 1967) est politica Ganae.

Hanna Tetteh, Segedini nata, patre Ganaënsi, matre Hungarica, in Gana ad Caput Corsum(en) educata est. Iuribus apud universitatem Ghanaensem studuit. Causidica meruit atque ab anno 2000 brevi temporis spatio legata est ad parlamentum Ganaense. Anno 2008, iam diu congressus nationalis democraticae sodalis, oratrix huius factionis facta est, antecessore Ioanne Dramani Mahama, dum Ioannes Atta Mills officium praesidis petebat. Quo victore, Hanna Tetteh oratrix pro regimine et mox ministra commercii facta est. Rursus ab anno 2013 legata est apud parlamentum et eodem fere tempore, iussu Ioannis Dramani Mahama iam praesidis electi, ministra a rebus externis facta est.

Nexus externi
-------------

* "Parliament approves first batch of ministers" (29 Ianuarii 2013) apud *GhanaWeb*

Ministri rerum externarum Ganaënses

|  |  |
| --- | --- |
|  |  |
| Kwame Nkrumah 1957 • Kojo Botsio 1958 • Ebenezer Ako-Adjei 1959 • Imoru Egala 1960 • Ebenezer Ako-Adjei 1961 • Kwame Nkrumah 1962 • Kojo Botsio 1963 • Alexander Quaison-Sackey 1965 • Iosephus Ankrah 1966 • Ioannes Kofi Harlley 1967 • Patricius Dankwa Anin 1969 • Victor Owusu 1969 • Patricius Dankwa Anin 1969 • Victor Owusu 1969 • Gulielmus Ofori Atta 1971 • Nathan Apea Aferi 1972 • Kwame Baah 1972 • Rogerius Felli 1975 • Gloria Amon Nikoi 1979 • Isaac Chinebuah 1979 • Obed Asamoah 1982 • Kwamena Ahwoi 1997 • Victor Gbeho 1997 • Hackman Owusu-Agyeman 2001 • Nana Akufo-Addo 2003 • Akwasi Osei-Adjei 2007 • Mahometus Mumuni 2009 • Hanna Tetteh 2013 • Shirley Ayorkor Botchway 2017 |
|  |
-3 (maxdubium) *Latinitas huius rei maxime dubia est. Corrige si potes. Vide {{latinitas}}.*

Wikidata Tequixquiac
Res apud Vicidata repertae:Tequixquiac: insigneTequixquiac: insigne
*Civitas*: Mexicum  
*Locus*: 19°54′0″N 99°9′0″W  
Situs interretialis  

**Gestio**

*Procuratio superior*: Civitas Mexici  

**Geographia**

*Superficies*: 80.34 chiliometrum quadratum  

**Tabula aut despectus**

Tequixquiac: situsTequixquiac: situs
**Tequixquiac** (Ex Navatlaco: *locus ubi aquae salinae*; **tequixqui**tl=sodium bicarbonatum, **a**tl= aqua et -**c**= locus) est municipium Mexici civitatis in Mexicum, quae in limite septentrionali cum Apaxco, orientali parte Hueypoxtla, occidentali parte Huehuetoca et Atotonilco Tulaensis iacet et ad meridionali Zumpango. 33,907 incolae circiter habitant anno 2005. Caput municipalis est villa Sanctus Iacobus Tequixquiac, maxima orbis terrarum urbs. Praefectus urbis est Salvador Raúl Vásquez, qui ad factionem PRI pertinet.

Nexus interni
-------------

* Civitas Mexici

Nexus externi
-------------

|  |  |
| --- | --- |
|  | **Situs geographici et historici:** *Locus*: 19°54′0″N 99°9′0″W • *GeoNames* |

* Data geographica
-3 (maxdubium) *Latinitas huius rei maxime dubia est. Corrige si potes. Vide {{latinitas}}.*

**Handicap International** est organizatio internationalis anno 1982 Lugduni non a quacumque civitate sed a duobus medicis Francicis creata ad iura humana tuenda eorum qui debilitate aliqua adfecti sunt et causam humanitarianismi contra paupertatem et exclusionem pro vulnerabilibus agendam. Est etiam una ex sex societatibus quae Motum Internationalis ad Bombas Subterraneas Interdicendas instituerunt.

Primum sua missio erat ad auxilium exsulum Cambodiae ac Thailandiae. Deinde sua motus amplicatur? in Belgica, Helvetia, Luxemburgum, Anglia, Germania, Canada, et Civitates Foederatae Americae.

Rehabilitatio
-------------

Medium auxilium, decens technologia.?

Perpetua devolutio durabilis et autonomia.

Praeventio
----------

Accessus ad remedia salutis contra exclusionem socialem et paupertatem:

* SCDI, epilepsia, poliomyelitis, diabetes mellitus, lepra

Ius ad remediam salutis ac sanitatis curam protegendum.

Auxilium psychologiae.

Pugna contra bombam subterraneam & armas sub munitiones.

Res crisis
----------

Auxilium humanitarium ad crises calamitatium naturalium mundi: Libyae, inundationem Pakistaniae, terrae motum Haitiae, volcanismum Indonesiae et typhon marinum Philippinarum.

Iura hominum cum inhabilitatibus
--------------------------------

Ad protegendum ac spondendum iurum humanorum et educationis inclusivae omnium hominum cum inhabilitatibus, Handicap International cum alteris organizationibus, conatum dedit? ad formationem et implementum? Pactionis de iuribus hominum cum invalidorum a Consociatione Nationum anno 2006 decreta.

Nexus interni
-------------

* Bomba subterranea
* Pactio de iuribus hominum invalidorum
* Invaliditas
* Motus Internationalis ad Bombas Subterraneas Interdicendas

Nexus externi
-------------

* Situs publicus Handicap International
**Wernerus** (Theod. *Werner*) **Bruschke** (natus 18 Augusti 1898 Magdeburgi, mortuus 17 Februarii 1995 Salinis Saxonicis vir publicus Germaniae et sodalis primo SPD, deinde SED fuit.

Iuventus et munus
-----------------

Bruschke post scholam finitam tirocinium metallici fecit et ad annum 1927 hoc munere utebatur. Annis 1917/1918 Bello Orbis Terrarum I miles conscriptus interfuit.

Cursus honorum
--------------

Bruschke anno 1912 sodalis iuventututis socialisticae et anno 1916 SPD factus est. Anno 1927 secretarius factionis et anno 1933 brevi tempore legatus senatus terrae Borussiae electus est. Paulo post Nazistae Germaniae rerum potiti sunt atque Bruschke dimiserunt. Inter annos dictaturae pro societate sigarorum laboravit et deinde cautionum. Anno 1942 autem, quod clam inimicos dictaturae adiuvisset, in Castra carceralia inclusus est. Anno 1945 liberatus est et praeses factionis SPD in pago Magdeburgi electus est, anno insequente sodalis novae factionis SED factus est, postquam SPD et KPD consociatae sunt. Mense Decembri 1945 ab auctoritatibus Unionis Sovieticae, quae hanc partem Germaniae occupaverant, praepositus vicarius provinciae Saxoniae factus est. Anno 1946 praeses pagi Magdeburgi et deinde administer aerarii publici Saxoniae-Anhaltini factus est. Anno 1949 legatus Camerae Popularis RDG et praeses ministrorum Saxoniae-Anhaltini electus est. Hoc officio ad 23 Iulii 1952 fungebatur, cum terrae Rei publicae Democraticae Germanicae (RDG) abolitae essent. Deinde ad annum 1955 praeses consilii pagi Salinarum Saxonicarum erat. Tum valetudinis causa se vita publica recessit.

Praesides Ministrorum Saxoniae-Anhaltini

|  |  |
| --- | --- |
|  | Insigne Saxoniae-AnhaltiniInsigne Saxoniae-Anhaltini |
| Annis 1945 - 1952: 
Erhardus Hübener |
Wernerus Bruschke
Ab anno 1990:
Gerhardus Gies |
Wernerus Münch |
Christopherus Bergner |
Reinhardus Höppner |
Gualphangus Böhmer |
Reinerus Haseloff |
|  |
Kleine Synagoge Erfurt
**Synagoga parva** (Theodisce: Kleine Synagoge), media in urbe Erfordiae sita inter multa vestigia cultus civilis Iudaeorum in Thuringiae capite viventium numeratur. Nostris diebus proseucha haec non iam liturgicis servit.

Historia antequam venum detur
-----------------------------

Quando saeculo XIX ineunte denuo Iudaei Erfordiae habitare praeferrent, habitaculum privatum ritibus absolvendis serviebat. Ibidem anno 1840 sinagogam erexerunt, i.e. primam proseucham post saecula quinque circiter. Quam magister iudaicus Philippson consecravit die 10 Iulii.

Domus duorum tabulatorum in genere Historismi constructa fenestras duas grandes arcuatas habet. Insunt oratorium cum matroneo fidelium feminearum et balnea ritualia in cella et habitatio pro ministris. Cum numerus Iudaeorum augeretur ante moenia mox Synagoga grandis *(Große Synagoge)* erecta est. Proseucha parva in urbis centro servitio religioso terminato anno 1885 mercatori C.C. Römpler vendita est. Repositorium doliorum factum est et fabrica acetorum spirituosorumque.

Inter bella pancosmica
----------------------

Anno 1918 magistratus priscam proseucham emit habitaculis instituendis. Mutationes hae characterem cultus religiosi omnino - Deo gratias - deleverunt, ut tempore Imperii Hitleriani murorum incolumitas maneret. Habitationes usque annum 1993 hic erant.

De proseucha reperta
--------------------

Tempore Germaniae communisticae aedificium neglectum prorsus nihil de historia tradidit paucique de eius historia instructi erant. Annis 1980 exeuntibus tamen magis magisque de vestigiis Iudaicis explorabatur, itaque etiam de Synagogae parvae partibus futuris agendis deliberatum est. Consilium ceperunt, ut omnia in locum eruditionis congressusque redditura essent. In restaurandis rebus opera data est, ut cuncta aspectu originali affabre ornentur.

Inauguratio altera
------------------

Die 9 Novembris 1998 proseucha sollemniter denuo aperta est. Ibi nun praelectiones, orationes, concentus, congressus regulariter fiunt. Scopus est, ut obstacula intellectualia ante cultum civilem Iudaicum minuantur, cum homines non Iudaeici traditiones historiam religionem cognoverint. Ita synagoga pristina tolerantiam inter diversas cultus religionesque in Thuringia augeri iuvet.

Nexus interni
-------------

Synagoga antiqua (Erfordia)

Nexus externi
-------------


|  |  |
| --- | --- |
|  | Lege Μικρὰ συναγωγὴ (Ἐρφούρτη) ("Synagoga parva (Erfordia)") apud Vicipaediam lingua Graeca antiqua scriptam |


|  |  |
| --- | --- |
|  | **Vicimedia Communia** plura habent quae ad **Synagoga parva (Erfordia)** spectant. |

* De hac domu apud paginas *De vita Iudaica Erfordiensi*
*Haec pagina de urbe regionis Iaroslaviensis Foederationis Russicae explicat. Si aliud quaeris quod etiam "Pereslavia" appellatur, vide Pereslavia (discretiva).*


Wikidata Pereslavia
Res apud Vicidata repertae:Pereslavia: insignePereslavia: insigne
*Civitas*: Russia  
*Locus*: 56°44′17″N 38°51′22″E  
*Numerus incolarum*: 38 649  
*Zona horaria*: UTC+3  
Situs interretialis  

**Gestio**

*Procuratio superior*: Pereslavsky District  

**Geographia**

*Superficies*: 23 chiliometrum quadratum  

**Pereslavia**, plenius **Pereslavia ultra silvam** vel **Pereslavia Transsilvana** (Russice Переславль-Залесский, tr. *Pereslavl’-Zalesskij*), urbs est in regione Iaroslaviensi Russiae, ad lacum *Pleščeevo* sita. Circa 40 milia incolarum habet (anno 2015). 

Templum Transfigurationis Salvatoris, Pereslaviae annis 1152–1157 constructum
Pereslavia condita est anno 1152 a duce Rostoviae et Susdaliae Georgio Longimano, et nomen suum recepit secundum Pereaslaviam prope Kioviam sitam. Saeculo tredecimo erat metropolis ducatus sui iuris, sed anno 1302, voluntate ultima ducis sui, facta est pars ducatus Moscoviae. Anno 1688 tzar Petrus I Pereslaviae ad lacum *Pleščeevo* incepit aedificationem classis, anno 1692 finitam, quod eventum aestimatum est ut initium classis militaris Russicae. 

Urbi sunt nonnulla monumenta historica architecturae (ut plurimum, templi monasteriique orthodoxa), musea atque hortus dendrologicus. Praeterea, Pereslavia Transsilvana aliquot officinas habet.

Notae
-----

1. ↑  Henrici Scherer *Tabellae geographicae*, p. 176
2. ↑  *Statutum canonicum sive ecclesiasticum Petri Magni...*, Petropoli 1785, p. 103.
3. ↑  Charitonis Čebotarëv, Географическое методическое описание Российской империи (*Descriptio geographica methodica Imperii Russici*), p. 144.

Nexus externi
-------------

|  |  |
| --- | --- |
|  | **Situs geographici et historici:** *Locus*: 56°44′17″N 38°51′22″E • *GeoNames* • Большая российская энциклопедия |


|  |  |
| --- | --- |
|  | **Vicimedia Communia** plura habent quae ad **Pereslaviam Transsilvanam** spectant. |

* Pagina de Pereslavia Transsilvana *Encyclopaediae Russicae Magnae* **(Russice)**
**Syntagma** (a Graeco σύνταγμα 'ordinatio, agmen') est pars sententiae aut ceterae verborum constructionis. 

Sententia, si syntaxin respicias, constat ex membris minoribus quae *syntagmata* appellantur. Syntagma autem ex parte nucleari unum aut plura complementa regenti consistit. Quae pars nuclearis *principale* (sc. *verbum*) appellatur, et complementum etiam (*verbum*) *rectum* dicitur. Sit sententia:

*Canis vicini totam noctem latravit.*
Quae sententia ex tribus syntagmatibus constat, quae sunt [*canis vicini*], [*totam noctem*], [*latravit*]. Syntagma ex principali nominatur. Itaque [*canis vicini*] syntagma nominale est, quia *canis*, verbum principale, nomen est. Principale *canis* complementum *vicini* regit. Figura *vicini* potest etiam dici ex hoc principali dependere. Item [*totam noctem*], ubi *totam* adiectivum principali *noctem* adiectum est. [*latravit*], verbum temporale, principale syntagmatis verbalis est; quod praeterea regit syntagma nominale [totam noctem], quod adverbialiter ex verbo *latravit* dependet. Constat igitur sententiam exemplarem hanc habere structuram syntagmaticam hierarchice ordinatam:

[S [NP *canis vicini*] [VP [NP *totam noctem*] [V *latravit*] ] ]
Ex hac formula patet sententiam (S) in duas partes dividi posse, quarum una est syntagma nominale (NP), et altera pars, syntagma verbale (VP). Sigla syntagmatum ab Anglica mutuata sunt, quia termini syntactici primum Anglice excogitati sunt:

\* S = Sentence = sententia
\* NP = Noun Phrase = syntagma nominale
\* VP = Verb Phrase = syntagma verbale.
Syntagmata forma arboris exposita
Grammatica syntagmatica docet sententiam duobus syntagmatibus maximis (sive constituentibus finitimis) constitui; formaliter: S = NP + VP, ubi NP + VP est constructio exocentrica, id est, constructio cui principale commune deest. Ex contra [NP *canis vicini*] constructio endocentrica est, nam omnia syntagamata sunt per definitionem endocentrica. Etiam [VP [NP *totam noctem*] [V *latravit*] ], quippe quae commune habeat principale (q.e. *latravit*), constructio endogenica est; nam syntagma [NP *totam noctem*] latratum longinquitate circumscribit.

Syntagmatum hierarchia non solum uncinis notatis sed etiam forma arboris exponi potest. Itaque structura syntactica sententiae *Iohannes vidit illam puellam* aut hoc modo describi potest:

[NP [N *Iohannes*] ] [VP [V *vidit*] [NP [D *illam*] [N *puellam*] ] ]
aut eo modo quo in imagine ad dexteram posita ostenditur.

Arbor dependentialis
In grammatica dependentiali omnia syntagmata endocentrica sunt, nam verbum praedicatum nucleus (sive principale) totius sententiae esse putatur. Sit sententia

*Canis noster exagitat leporem vicino nostro*
quae arbore dependentiali ad sinistram posita describitur, si substituuntur: 

[Adi *noster*] pro A; [N *canis*] pro B;
[V *exagitat*] pro C;
[N *leporem*] pro D;
[Adi *nostro*] pro E; [N *vicino*] pro F.

Nexus interni
-------------

* Status linguae
Primarii villi chorionici. Diagramma.
Secundarii villi chorionici. Diagramma.
**Syncytiotrophoblastus** (a Graecis 'syn' 'una' + 'cytio' 'cellularum' + 'tropho' 'nutrimentum' + 'blastus' 'gemma') est tegman epitheliale magnopere vascularium placentae embryonicae villorum, quod in vallum uterinum invadit ut circulationem nutrimentorum inter embryonem et matrem constituat. Textus est unicus quia in syncytio multinucleato et discreto consistit, quod ad 13 centimetra extenditur. Syncytiotrophoblastus est exterius trophoblastorum stratum quod in vallum uterinum avide invadit, capillarias rumpens et sic coniunctionem inter sanguinem maternum et embryonicum fluidum extracellulare constituens, permutationem materiae inter matrem et embryonem facilius reddens.

Nexus interni
-------------

* Blastocoele
* Cytotrophoblastus
* Endometrium
* Syncytium
* Trophoblastus
* Trophoblastus intermedius

Bibliographia
-------------

* Musicki, B. G. Pepe, et E. Albrecht. 1997. Functional differentiation of placental syncytiotrophoblasts during baboon pregnancy: developmental expression of chorionic somatomammotropin messenger ribonucleic acid and protein levels. *Journal of Clinical Endocrinological Metabolism* 82(12):4105–10. PMID 9398722. doi:10.1210/jc.82.12.4105. Textus.
* Plant, Tony M. et Anthony J. Zeleznik. *Knobil and Neill's Physiology of Reproduction: Two-Volume Set.*

Nexus externi
-------------

* Diagramma. nature.com.
* Diagramma. sprojects.mmi.mcgill.ca.

* 
*
Stucturae formula (*S*)-*N*-Methylamphetamini.
Methylamphetaminum.
**Methamphetaminum** seu ***N*-Methylamphetaminum** est stimulans potens, quod animam vel psychem stimulat sed serius ocius graviter nocet. 

Nagayoshi Nagai chemicus Iapanicus primum anno 1893 methamphetaminum fluida forma synthetizavit. Anno 1919 hanc materiem Akira Ogata in cristallum formavit, et anno 1921 ius faciendi accepit.

In Germania exinde ab anno 1934 Berolini in fabricis quarum nomen erat "Temmler-Werke" alia methodus methamphetamini faciendi explorata est cuius methodi diploma mense Octobri anni 1937 acceptum est. Exinde ab anno 1938 methamphetaminum nomine *Pervitin* venum dabatur. 

In orbis terrarum bello altero methamphetaminum et alia similia stimulantia militibus sive civitatum alligatarum sive Germaniae Iaponiaeque dabantur ut milites longius vigilarent et fortius proeliarent. In Germania exinde ab anno 1941 eiusmodi stimulatio ut valetudini in tempus noxia non iam libere praebebatur.

Notae
-----

1. ↑  Nagai, Nagayoshi (1893):*Kanyaku maou seibun kenkyuu seiseki (zoku).* In: *Yakugaku Zashi* 13: 901.
2. ↑  Ogata, Akira (1919): *alpha and beta-Aminoalkyl(aryl)benzenes and their derivatives*. In: *J. Pharm. Soc. Jpn.* Vol. 445, p. 193-216. Iterum typis descriptum 1919 in: *Chem. Abstracts.* vol. 13, p. 1709.
3. ↑  Ogata, Akira (1919), *Constitution of ephedrine - Desoxyephedrine,* *Journal of the Pharmacological Society of Japan* 451: 751-764. Iterum typis descriptum anno 1920 in *Chemical Abstracts.* vol. 14, p. 475. HTML.
4. ↑  Patentschrift Nr. 767186: *Verfahren zur Herstellung von Aminen.* Diploma iuris faciendi in imperio Germanico donatum est 31 Octobris 1937, publicatum 8 Novembris 1951.
5. ↑  Ulrich A. *Hitler's Drugged Soldiers*. Spiegel Online International 6 Maii 2005.

Nexus interni
-------------

* MDMA
Wikidata Amarapura
Res apud Vicidata repertae:
*Civitas*: Birmania  
*Locus*: 21°54′0″N 96°2′45″E, 21°51′11″N 96°5′44″E  
*Numerus incolarum*: 23 200  
*Zona horaria*: UTC+6:30  

**Gestio**

*Procuratio superior*: Mandalay Region  

**Amarapura** (Birmanice အမရပူရမ္ရုိ့), urbicula 18 milia passuum a Mandale distans, iuxta urbem Avam ad ripam sinistram fluminis Aeravatis iacens, fuit caput regni Birmaniae (sive Avae) inter annos 1783 et 1823, rursusque inter 1841 et 1857. Eo anno palatium Amarapurae destructum est; urbs nova Mandale constituta est caput regni Birmaniae, sed praefectus Amarapurae, U Bain, usus est lignis palatii ad pontem lacus Taunthaman construendum.

Notae
-----

1. ↑  Ita linguis vernacularibus e.g. Anglice

Bibliographia
-------------

Pons lacus Taunthaman a praefectu U Bain constructus
* Michael Symes, *An Account of an Embassy to the Kingdom of Ava* (1800) Textus

Nexus externi
-------------

|  |  |
| --- | --- |
|  | **Situs geographici et historici:** *Locus*: 21°54′0″N 96°2′45″E, 21°51′11″N 96°5′44″E • 11154130 *GeoNames* • Store norske Lexikon • Encyclopædia Britannica |


|  |  |
| --- | --- |
|  | **Vicimedia Communia** plura habent quae ad **Amarapuram** spectant. |
Martinus Mutschmann (in medio) cum Adolpho Hitler, Lipsiae 1934
**Martinus** (Theod. *Martin*) **Mutschmann** (natus 9 Martii 1879 oppido *Hirschberg* (Thuringia), mortuus 14 Februarii 1947 Moscoviae) vir publicus Saxoniae et sodalis NSDAP fuit.

Iuventus et munus
-----------------

Post scholam finitam Mutschmann annis 1893 - 1896 tirocinium mercatoris fecit. Deinde diversis fabricis vestium laboravit, i.a. et Plaviae Variscorum. Annis 1901 - 1903 militavit et 1 Octobris 1907 ipse fabricam vestium condidit. Bello Orbis Terrarum I miles conscriptus ad annum 1916 certavit, cum graviter sauciatus est. Bello finito Mutschmann iterum fabricam regebat, ad usque annum 1931, cum aere dirutus esset.

Cursus honorum
--------------

Mutschmann anno 1922 ad factionem NSDAP accessit, qui autem anno 1923 interdicta est. Postquam factio anno 1925 iterum concessa est, Mutschmann, qui Nazistis etiam pecunia favebat, dux regionis (*Gauleiter*) Saxoniae factus est. Anno 1930 primo legatus Dietae Imperii Germanici electus est et ad annum 1945 mansit. Mense Aprili anni 1933, postquam Nazistae rerum potiti sunt, Mutschmann vicarius Imperii (*Reichsstatthalter*) Saxoniae et 1 Martii 1935 praeses ministrorum nominatus est et ad annum 1945 mansit.

Captivitas et mors
------------------

Bello Orbis Terrarum II finito Mutschmann ab inimicis Nazistarum in fuga captus et militibus Unionis Sovieticae traditus est. Deinde Moscoviam ductus, ad mortem damnatus et anno 1947 supplicio affectus est.

Nexus externi
-------------

* Curricula vitae in libris legatorum Dietae Imperii **(Theodisce)**

Bibliographia
-------------

* Agatha Kobuch: *Mutschmann, Martin.Kategorie:Wikipedia:NDB-Link ohne GND* In: *Neue Deutsche Biographie* (NDB). Band 18, Duncker & Humblot, Berlin 1997, S. 659 f. (Digitalisat).

Praesides Ministrorum Saxoniae

|  |  |
| --- | --- |
|  | Insigne SaxoniaeInsigne Saxoniae |
| Annis 1806 - 1952
Bernhardus de Lindenau |Julius Traugott de Könneritz |Carolus Braun |Gustavus Friedrich Held |Ferdinandus de Zschinsky |Fridericus Ferdinandus de Beust |Ioannes Paulus de Falkenstein |Ricardus de Friesen |Alfredus de Fabrice |Carolus de Gerber |Julius Ioannes de Tümmel |Hinricus Rudolph Schurig |Carolus de Metzsch-Reichenbach |Conradus Gulielmus de Rüger |Victor Alexander de Otto |Maximilianus Clemens Lotharius de Hausen |Henricus Gustavus de Beck |Rudolphus Heinze |Ricardus Lipinski |Georgius Gradnauer |Gulielmus Buck |Ericus Zeigner |Rudolphus Heinze |Alfredus Fellisch |Maximilianus Heldt |Gulielmus Bünger |Gualtherius Schieck |Manfredus de Killinger |Martinus Mutschmann |Rudolphus Friedrichs |Maximilianus Seydewitz
Ab anno 1990
Curtius Biedenkopf |Georgius Milbradt |Stanislaus Tillich |Michael Kretschmer |
|  |
---

**Animalia** — Chordata

Classis : Aves   
Ordo : Coraciiformes   
Familia : **Upupidae**   
Leach, 1820  
Genus : ***Upupa***   
Linnaeus, 1758  
Species : ***U. epops***   
*Upupa epops*   
Linnaeus, 1758  
Conservationis status

LC  
  
  
Vigens (IUCN 3.1)
Territorium

Areae geographicae  
    Area nidificationis     Area habitationis (per annum)     Area hiemationis

*Upupa epops* cum cirro patente
Ova *Upupae epopis.*
***Upupa*** (-ae, *f.*) ***epops*** (-opis, *m.*) est avis, sola familiae Upupidarum species. Latine quotidiana, haec avis non modo *upupa,* sed etiam *epops* vocatur, quod multi homines solent adhibere eius nomen Graecum, ἔποψ, quod quidem *èpops* legitur. Multi poetae abhinc antiqua tempora upupam ominosam avem esse putant.

Longitudo est 25 ad 29 centimetra, alis 44 ad 48 centimetra. Habitat Europam medioaustralem, Asiam, et Africam septentrionalem; hieme tropicos versus migrat. Victus in insectis latis, molluscis, araneis consistit.

Ei sunt plumae variis coloribus et cirrus luteus, qui se erigere potest. Facies est unica et singularis ut ea, si evolat, ore magnum papilionem referat. Upupa ruri vivit, in nemoribus et iuxta vias vitiumque ordines. Ea in afractis saxosis nidificat, et in arboribus lacunisque domorum.

Inter Biblia Sacra, Liber Leviticus (caput XI, 13-19) et Liber Deuteronomii (caput XIV, 18) corpus *Upupae epopis* non purum describitur.

Nexus interni
-------------

* *Aves,* ludus scaenicus Aristophanis

Notae
-----

1. ↑  Birdlife International (2008). [[[:Formula:IUCNlink]] "*Upupa epops*"]

Nexus externi
-------------

|  |  |
| --- | --- |
|  | **Situs scientifici:**  • ITIS • NCBI • Biodiversity • IUCN Red List • WoRMS: Marine Species • Fossilworks • INPN France |
Wikidata Aloisius Franciscus Ladaria Ferrer
Res apud Vicidata repertae:Aloisius Franciscus Ladaria Ferrer: imagoAloisius Franciscus Ladaria Ferrer: imago
*Nativitas*: 19 Aprilis 1944; Manacor  
*Patria*: Hispania  

**Officium**

*Officium*: cardinal-deacon, prefect of the Congregation for the Doctrine of the Faith, archiepiscopus catholico, archiepiscopus, chairperson, Cardinalis  
*Munus*: sacerdis catholicus ritus Romani, professor, theologus, clericus regularis  
*Patronus*: Pontificia Universitas Gregoriana, Congregatio pro Doctrina Fidei, Dicasterium pro Doctrina Fidei
**Consociatio**

*Religio*: Ecclesia Catholica Romana
**Insignia heraldica**

Aloisius Franciscus Ladaria Ferrer: insigneAloisius Franciscus Ladaria Ferrer: insigne
**Aloisius Franciscus** (vulgo *Luis Francisco*) **Ladaria Ferrer** (natus Manacor in urbe insulae Maioricae die 19 Aprilis anni 1944) est theologus.

Societatis Iesu sodalis est a die 17 Octobris 1966. Alumnus est universitatum Comillensis Matritensis, Gregorianae Romae in urbe et Sancti Georgii Francofurtensis. Theologiam postea docuit apud almas matres Matritensem et Romanam. Secretarius generalis fuit Commissionis Theologicae Internationalis inter mensem Martium anni 2004 et Aprilem 2009, cum munere se abdicavit. Die 9 Iulii anni 2008 archiepiscopus titularis Thibicensis et secretarius Congregationis pro Doctrina Fidei factus est; cui congregatione die 2 Iulii 2017 praefectus est, antecessore Gerardo Müller. Die 28 Iunii 2018 a papa Francisco Ladaria Ferrer cardinalis creatus est.

Notae
-----

1. ↑  "Aloisius F(ranciscus) Ladaria (Ferrer)":

Bibliographia
-------------

* Salvatore Cernuzio, "Lo spagnolo Ladaria è il nuovo Prefetto della Congregazione per la Fede" in *La Stampa: Vatican Insider* (1 Iulii 2017)

Nexus externi
-------------

* "Archbishop Luis Francisco Ladaria Ferrer, S.J." e *The Hierarchy of the Catholic Church* (situs a Davide M. Cheney elaboratus) **(Anglice)**